ATKLĀTA KONKURSA
“Nekustamā īpašuma Jēkaba ielā 10/12, Rīgā sastāvā ietilpstošo ēku pārbūve Latvijas Republikas Saeimas vajadzībām”
[bookmark: _Hlk39581402](ID Nr. ID Nr. VNĪ 2026/7/2-7/AK-42)

Iepirkuma komisijas atbildes uz ieinteresēto piegādātāju uzdotajiem jautājumiem
(apstiprinātas iepirkuma komisijas 2026.gada 28.jūlija sēdē)

1.jautājums:
Pasūtītāja sniegtajā tehniskajā specifikācijā “TS_IP_J10-12_MT2_REV1_15.07.2026.” ir norādīts “Jēkaba ielā 10/12 logu ārējās vērtnes restaurēt, iekšējās nomainīt uz energoefektīviem ievērojot logiem noteiktās prasības. Mazā Trokšņu ielā 2, ja tehniskais stāvoklis pieļauj, veikt logu atjaunošanu (vismaz 1.stāva logam L104 fasādes daļā pie ielas, kas atrodas garāmgājēju acu augstumā) saskaņā ar AMI.” Savukārt nav norādīts kādus logus un vērtnes paredzēt vietā, kur netiks veikta restaurācija. Lūgums precizēt, kāda veida un materiāla logus paredzēt nerestaurējamo logu vietā. 
Atbilde: 
Skatīt logiem izvirzītās prasības Piel.2.3 IP_MTroksnu2_VNI_VISPARIGAS_REV1_15.07.2026 sadaļu 5.6 “Logi un stiklotās konstrukcijas”. 
2.jautājums:
Pasūtītāja sniegtajā tehniskajā specifikācijā “TS_IP_J10-12_MT2_REV1_15.07.2026.” ir norādīts “Jēkaba ielā 10/12 logu ārējās vērtnes restaurēt, iekšējās nomainīt uz energoefektīviem ievērojot logiem noteiktās prasības. Mazā Trokšņu ielā 2, ja tehniskais stāvoklis pieļauj, veikt logu atjaunošanu (vismaz 1.stāva logam L104 fasādes daļā pie ielas, kas atrodas garāmgājēju acu augstumā) saskaņā ar AMI.” Savukārt nav noradīti logu izmēri, rasējumi un griezumi. Lūgums izsniegt logu izmērus un rasējumus ar griezumiem.
Atbilde:
Visa tehniskā informācija, kas ir Pasūtītāja rīcībā par objektiem, ir pievienota iepirkuma dokumentiem. Pretendents sev nepieciešamo papildus informāciju, kā logu izmērus, stāvokli, u.tml. ir tiesīgs  iegūt objektu apskatēs, lai sagatavotu atbilstošu finanšu piedāvājumu. 
3.jautājums:
Pasūtītāja sniegtajā tehniskajā specifikācijā “TS_IP_J10-12_MT2_REV1_15.07.2026.” ir norādīts “Jēkaba ielā 10/12 logu ārējās vērtnes restaurēt, iekšējās nomainīt uz energoefektīviem ievērojot logiem noteiktās prasības. Mazā Trokšņu ielā 2, ja tehniskais stāvoklis pieļauj, veikt logu atjaunošanu (vismaz 1.stāva logam L104 fasādes daļā pie ielas, kas atrodas garāmgājēju acu augstumā) saskaņā ar AMI.” Savukārt nav noradītas prasības logiem. Lūgums precizēt paredzēto logu prasības un vērtības.
Atbilde:
Skatīt logiem izvirzītās prasības Piel.2.3 IP_MTroksnu2_VNI_VISPARIGAS_REV1_15.07.2026 sadaļu 5.6 “Logi un stiklotās konstrukcijas”.
4.jautājums:
Pasūtītāja sniegtajā failā “20_pielikums_AMI_Jekaba_10_12_IP” un “21_pielikums_AMI_MT2_IP” ir norādīts parketa grīdas segums, savukārt nav norādīts vai ir paredzēts to saglabāt un atjaunot. Lūgums precizēt, vai parketa grīdas ir jāsaglabā un jārestaurē.
Atbilde:
Pretendents līguma izpildes laikā esošo parketu, iespējamai atkārtotai izmantošanai, saudzīgi demontē, saliek uz paletes/ēm un nodrošina transportēšanu uz Pasūtītāja norādīto lokāciju Rīgas robežās.
5.jautājums:
Pasūtītāja sniegtajā failā “” ir norādīti patvertnes logu aizsargi, lūgums precizēt, kāda materiāla un veida ir nepieciešami aizsargi.
Atbilde:
Saskaņā ar Tehniskajā specifikācijā 4.sadaļā norādīto “Telpās esošos logus nepieciešams aprīkot ar slēģiem no telpas iekšpuses, kas apdraudējuma gadījumā nodrošina loga aizsardzību”. Tiem jābūt izgatavotiem no masīva materiāla, jābūt piestiprinātiem pie sienas vai loga ailes un jābūt aprīkotiem ar drošu aizvēršanas mehānismu. Risinājums precizējams projektēšanas gaitā. 
Papildus informējam, ka Tehniskās specifikācijas pielikumā Nr.1.1 ir veikti precizējumi (labojumi ir REV2_28.07.2026. ietvaros veiktie labojumi). Nolikuma 1.10.3.punktā noteiktajā kārtībā izsniegtajā saitē ir izveidota attiecīga mape REV2_28.07.2026., kurā ievietots precizētais pielikums. Piegādātāji, kuri nolikumā noteiktajā kārtībā saņēmuši piekļuvi šai saitei, var iepazīties ar precizējumiem.
6.jautājums:
Pasūtītāja sniegtajā failā “TS_IP_J10-12_MT2_REV1_15.07.2026.” ir norādīta gaisa caurlaidības pārbaude ēkai ar adresi Mazā Trokšņu iela 2 , savukārt nav norādīts par ēku Mazā Trokšņu iela 2. Lūgums precizēt vai ēkai ar adresi Jēkaba ielā 10/12 ir nepieciešama gaisa caurlaidības pārbaude.
Atbilde:
Ēku blīvējuma pārbaude jāizpilda tādā apjomā, kā tas ir noteikts TS_IP_J10-12_MT2_REV1_15.07.2026. sadaļā 10.12.2. Ēku blīvējuma pārbaude.
7.jautājums:
Pasūtītāja sniegtajā failā “1.1_pielikums_Jekaba10-12_Lietotāja prasības_IP” ir norādīts lifts, materiāls tērauds, savukārt pēc izsniegtās “3_pielikums_J10_12_funkcionalais planojums_IP” izskatās stikla konstrukcijas, lūgums precizēt kādas konstrukcijas un materiāla liftu ir jāparedz Jēkaba ielā 10/12.
Atbilde:
Lifta šahtas norobežojošā konstrukcija jāparedz stiklotās fasādes izpildījumā atbilstoši 1.3_pielikums_Jekaba10-12_Prasības projektam kopumā_IP  sadaļai 5.6. Logi un stiklotās konstrukcijas. Lifta kabīnes prasības ir aprakstītas Piel.1.1 IP_Jekaba10-12_Lietotāja prasības_IP.

8.jautājums:
Kādus griestus paredzēt telpās un gaiteņos, kuros ir paredzēts izbūvēt ventilācijas sistēmu griestu augstumā.
Atbilde:
Publiskajās un darba telpās atbilstoši Tehniskajai specifikācijai griestus paredzēt atbilstoši telpas funkcijai un inženiertīklu izvietojumam, izvērtējot piekaramo, iebūvēto vai apmetuma griestu konstrukcijas; paredzēt vizuāli kvalitatīvus, arhitektoniski pamatotus risinājumus. Ir pieļaujams priekštelpās un virtuvēs paredzēt augstas kvalitātes akustisko piekaramo griestu sistēmu ar slēptu nesošo konstrukciju un minimāli redzamām paneļu šuvēm. Griestu sistēmai jānodrošina reprezentatīvs vizuālais risinājums, individuāli demontējami paneļi visā griestu laukumā un netraucēta piekļuve virsgriestu inženierkomunikācijām to ekspluatācijas laikā.
Publiskajās un darba telpās nav pieļaujami vizuāli vienkāršoti biroju tipa griestu risinājumi.
9.jautājums:
Pasūtītāja sniegtajā “4_pielikums_J10_12_demont_jauns apjoms_IP” ir norādīts, ka paredzēts demontēt un pārbūvēt noteiktās starpsienas, lūgums precizēt, kādu konstrukciju un materiālu sienas ir paredzētas.
Atbilde:
4_pielikums_J10_12_demont_jauns apjoms_IP norādītais provizoriskais un indikatīvais projektējamais, jaunais apjoms ietver – mūra sienu ailu un atvērumu aizpildījums līdzvērtīgs esošajam, piemēram, ķieģeļu; jaunās sienas (ģipškartona vai stikla) jāveido atbilstošas spēkā esošajiem normatīvajiem aktiem (tai skaitā akustiskajām prasībām) un tehniskajā specifikācijā noteiktajam; inženiertīklu priekšsienas un šahtsienas aprakstītas tehniskās specifikācijas vispārīgajā sadaļā 5.12.
10.jautājums:
Pasūtītāja sniegtajā failā “1.1_pielikums_Jekaba10-12_Lietotāja prasības_IP” ir norādīts, ka paredzēt komerciālas klases vinila (LVT) grīdas segumu ar lietojuma klasi ne zemāku par 33, aizsargslāni ≥ 0,55 mm, neslīdamības klasi ne zemāku par R10. Lūgums precizēt vai šo segumu paredzēt visās telpās izņemot samezglos?
Atbilde:
Lūdzam skatīt visus dokumentus rūpīgāk un kopsakarā. Telpās paredzēta ir gan “Grīdas apdare - paredzēt komerciālas klases vinila (LVT) grīdas segumu ar lietojuma klasi ne zemāku par 33, aizsargslāni ≥ 0,55 mm, neslīdamības klasi ne zemāku par R10 , piemērotu intensīvai publiskai ekspluatācijai, grīdas segums jāparedz interjeram atbilstošā krāsu tonī.”, gan “Grīdas apdare - paredzēt grīdas segumu no modulārām paklājflīzēm ar lietojuma klasi ne zemāku par 33 (komerciāls intensīvs lietojums), ugunsreakcijas klasi ne zemāku par Bfl-s1, apvienojot labu nodilumizturību, akustisko komfortu un tehnoloģisku iespēju veikt lokālu elementu nomaiņu ekspluatācijas laikā; neitrālā tonī, izvairoties no vienlaidus gaiša grīdas seguma visā telpas platībā; grīdas segumā ir jāakcentē pārvietošanās ejas.”, gan jāievēro vispārīgo prasību nosacījumā 5.14.1 Grīdas segumu priekšlikums noteiktais. 
11.jautājums:
Pasūtītājs savā atbildē (Nr.3) ir sniedzis skaidrojumu uz pretendenta jautājumu, ka “….Ja Uzņēmējs vai piesaistītais apakšuzņēmējs (konkrēto darbu veicējs) nav saņēmis MK noteikumu Nr. 822 84. punktā noteikto atzinumu, tad savās telpās valsts noslēpuma saturošu informāciju slepenības pakāpē “DIENESTA VAJADZĪBĀM” tas nav tiesīgs apstrādāt.”.
No minētā Pasūtītāja skaidrojuma izriet, ka elektronisko sakaru sistēmu un tīklu darbu informācija tiek klasificēta kā “valsts noslēpuma objekts” saskaņā ar Ministru kabineta 2023. gada 19. decembra noteikumu Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” (MK – 822) 2.10.punktu: klasificētā informācija ir – 
1. Valsts noslēpuma objekts (Latvijas klasificētā informācija); 
2. NATO klasificēta informācija; 
3. Eiropas Savienības klasificēta informācija; 
4. Ārvalstu institūciju klasificēta informācija.
Tādējādi jēdziens "klasificētā informācija" ir vispārīgs (jumta) jēdziens, kas aptver vairākus klasificētās informācijas veidus. 
Savukārt informācija dienesta vajadzībām ir viena no valsts noslēpuma slepenības pakāpēm, kā to apliecina likuma Par valsts noslēpumu 3. pants: Informāciju, kas ir valsts noslēpums, pēc svarīguma klasificē sevišķi slepenā, slepenā un konfidenciālā informācijā un informācijā dienesta vajadzībām.
MK 822, 84. punkts nosaka, ka:
84. Institūcijai ir pienākums pirmreizējai, kā arī ne retāk kā reizi piecos gados atkārtotai pārbaudei iesniegt kompetentajai valsts drošības iestādei vai Nacionālajai drošības iestādei, ja tas saistīts ar NATO, Eiropas Savienības vai ārvalstu dienesta vajadzībām klasificētās informācijas apstrādi, pieteikumu atzinuma sniegšanai par institūcijā ieviesto dienesta vajadzībām klasificētās informācijas fiziskās drošības prasību un aprites procedūru atbilstību šiem noteikumiem. […].
Tātad interpretējot 84. punktu kopsakarā ar 2.10. punktu, pieteikumu par atzinuma sniegšanu par institūcijā ieviesto dienesta vajadzībām klasificētās informācijas fiziskās drošības prasību un aprites procedūru, ir jāiesniedz, ja klasificētās informācijas apstrāde ir saistīta ar šādiem klasificētās informācijas veidiem:
1) NATO;
2) Eiropas Savienības vai
3)  ārvalstu dienesta vajadzībām klasificētās informācijas apstrādi;
Likumdevējs nav paredzējis, ka minētais atzinums būtu nepieciešams arī gadījumos, ja tiek apstrādāta informācija, kas atbilst “valsts noslēpuma objekts” statusam. Savukārt “dienesta vajadzībām klasificētās informācija” norāda uz 84. pantā minēto klasificēto informācijas veidu noslēpuma slepenības pakāpi.
Minēto apliecina arī Tiesību akta projekta "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi" sākotnējās ietekmes (ex-ante) novērtējuma ziņojums (anotācija)[footnoteRef:1], kurā likumdevējs ir nostiprinājis, ka “ir paredzēts nošķirt konfidenciālas un augstākas slepenības pakāpes klasificētas informācijas fiziskās drošības prasības un dienesta vajadzībām klasificētās informācijas fiziskās drošības prasības. Kompetentā valsts drošības iestāde pārbauda fiziskās drošības vides iedalījumu zonās un zonas un telpu atbilstību konfidenciālu un augstākas slepenības pakāpes valsts noslēpuma apstrādei un glabāšanai, un sniedz rakstveida atzinumu. Ja institūcijā ir paredzēts apstrādāt vai glabāt konfidenciālu un augstākas slepenības pakāpes NATO un ES klasificēto informāciju, pārbaudi veic un atzinumu sniedz Nacionālā drošības iestāde”. [1:  https://tapportals.mk.gov.lv/annotation/0480cd6c-ea0a-4ec4-934b-55f6f6ac2240 ] 

Apliecinājums, ka iepirkuma priekšmeta objekts atbilst tieši “valsts noslēpuma objekts” statusam, nevis NATO, Eiropas Savienības vai ārvalstu dienesta vajadzībām klasificētās informācijas apstrādi apliecina Ministru kabineta 2006.gada 27.jūnija noteikumi Nr.508 “Noteikumi par aizsargjoslām ap valsts aizsardzības objektiem un šo aizsargjoslu platumu”, kur attiecīgi 5. pielikumā minētajam, iepirkuma priekšmeta objekts ir atzīts kā valsts aizsardzības objekts. 
Ņemot vērā, ka Nolikuma 3.10. punktā norādītā informācija ir identificēta kā valsts noslēpumu saturoša informācija ar apzīmējumu “DIENESTA VAJADZĪBĀM”, bet MK noteikumu Nr. 822 84. punktā kompetentās valsts drošības iestādes atzinumu, ir jāsniedz, ja klasificētās informācija attiecas uz NATO, Eiropas Savienības vai ārvalstu institūciju klasificētās informācijas aizsardzības prasībām, pretendents lūdz Pasūtītāju apliecināt, ka MK 822 punkts 84 nav attiecināms uz projektētāju un būvdarbu veicēju saskaņā nolikumā noteiktām prasībām. 
Papildus tam, pretendents norāda, ka saskaņā ar MK 822 punktu 181. “Iepirkumā, kas saistīts ar dienesta vajadzībām klasificētās informācijas izmantošanu, nepiemēro industriālās drošības sertifikāta prasību”. Ņemot vērā spēkā esošo regulējumu un apstākli, ka iepirkuma ietvaros tiks apstrādāta informācija ar apzīmējumu “DIENESTA VAJADZĪBĀM”, lūdzam apliecināt, ka industriālās drošības sertifikāta prasība netiek attiecināta uz pretendentu un projektētāju.
Atbilde:
MK noteikumu Nr. 822 84. punkts paredz pienākumu saņemt atzinumu par dienesta vajadzībām klasificētās informācijas fiziskās drošības prasību un aprites procedūru atbilstību visos gadījumos, kad institūcijā/uzņēmumā paredzēts apstrādāt dienesta vajadzībām klasificēto informāciju savās telpās, nošķirot kompetento iestādi atkarībā no informācijas piederības:
- dienesta vajadzībām klasificētajai informācijai (valsts noslēpuma slepenības pakāpe “DIENESTA VAJADZĪBĀM”) – pieteikumu atzinuma saņemšanai iesniedz kompetentajai valsts drošības iestādei (atbilstoši likuma "Par valsts noslēpumu" 10. panta 3. un 4. daļai – VDD, MIDD vai SAB);
- NATO, Eiropas Savienības vai ārvalstu dienesta vajadzībām klasificētajai informācijai (piemēram, NATO RESTRICTED, RESTREINT UE/EU
RESTRICTED) – pieteikumu iesniedz Nacionālajai drošības iestādei (SAB) (atbilstoši likuma "Par valsts noslēpumu" 7. panta 8. daļai kopsakarā ar MK noteikumu Nr. 822 2.15. apakšpunktu).

Tādējādi MK noteikumu Nr. 822 84. punktā frāze “ja tas saistīts ar NATO, Eiropas Savienības vai ārvalstu dienesta vajadzībām klasificētās informācijas apstrādi” attiecas tikai uz piekritību Nacionālajai drošības iestādei, nevis atceļ nepieciešamību saņemt kompetentās valsts drošības iestādes atzinumu par valsts noslēpuma objektu (slepenības pakāpe “DIENESTA VAJADZĪBĀM”) apstrādi savās telpās.
Ievērojot minēto, ja pretendents vai tā apakšuzņēmējs savās telpās apstrādās iepirkuma dokumentāciju vai darbu izpildes materiālus, kas satur informāciju ar slepenības pakāpi “DIENESTA VAJADZĪBĀM”, tam ir obligāts pienākums saņemt kompetentās valsts drošības iestādes atzinumu atbilstoši MK noteikumu Nr. 822 84. punktam.

Papildus norādām, ka saskaņā ar MK noteikumu Nr. 822 181. punktu, iepirkumā, kas saistīts ar dienesta vajadzībām klasificētās informācijas izmantošanu, Industriālās drošības sertifikāts nav nepieciešams.

_____________________________________________________________________


Papildus iepirkuma komisija informē ieinteresētos piegādātājus par tehniska rakstura kļūdu. Tehniskās specifikācijas pielikumu nosaukumi:
[image: ]
Pasūtītājs REV1_15.07.2026. pievienotajos failos ir kļūdaini norādījis 2 dokumentu nosaukumu:
[image: ]
Informējam, ka Pasūtītājs mapē REV1_15.07.2026. ir pievienojis 2 dokumentus, kuru nosaukums ir identisks ar sākotnēji izsniegtajiem dokumentiem. Apliecinām, ka šajos dokumentos nekas cits kā tikai nosaukums nav mainīts/labots. 

